ಉದ್ಯೋಗಿ ಮಹಿಳೆಯರಿಗೆ ಮುಂಭಡ್ತಿ ಯೋಗ, ಮನಸ್ತಾಪದಿಂದ ಸಮಸ್ಯೆ: ಹೇಗಿದೆ ಇಂದಿನ ದಿನಭವಿಷ್ಯ ಮೇಷ: ನಿಮ್ಮೆಣಿಕೆಯಂತೆ ಎಲ್ಲಾ ಕೆಲಸಗಳು ನಡೆದು, ದಾರಿ ಸುಗಮವಾಗಲಿದೆ. ನಿಮ್ಮಿಂದ ದೇವತಾ ಕಾರ್ಯಗಳು ನಡೆಯಲಿವೆ. ಮನೆಯಲ್ಲಿ ಪತ್ನಿ, ಮಕ್ಕಳ ಹಾಗೂ ಇತರ ಸದಸ್ಯರ ಬೆಂಬಲವು ನಿಮಗೆ ದೊರಕಲಿದೆ. ವೃಷಭ: ಮನೆಯಲ್ಲಿ ಸ್ವಲ್ಪ ಬೇಸರದ ವಿಷಯಗಳು ನಡೆದು ಮನಶಾಂತಿಗೆ ಭಂಗ ಬಂದೀತು. ಮಕ್ಕಳ ಅಭಿವೃದ್ಧಿ ಕುರಿತು ತುಂಬಾ ಚಿಂತೆ ಕಂಡು ಬಂದೀತು. ನೀವು ಚಿಂತೆ ಮಾಡಿದ್ದೇ ಬಂತು. ಅದರ ಪಾಡಿಗೆ ಅದಿರುತ್ತದೆ. ಮಿಥುನ: ಜೀವನದಲ್ಲಿ ಏನಾದರೂ ಸಾಧಿಸಿಯೇ ತೀರಬೇಕು ಎಂಬ ಉತ್ಕಟ ಅಭಿಲಾಷೆ ನೆರವೇರಲಿದೆ. ನಿಮ್ಮ ದೇಹಬಲಕ್ಕಿಂತಲೂ ಬುದ್ಧಿ ಬಲ ಅಲ್ಲದೆ, ವಾಕ್ಚಾತುರ್ಯ ನಿಮ್ಮನ್ನು ಮನ್ನಡೆಸಲಿದೆ. ಆರೋಗ್ಯ ಅಭಿವೃದ್ಧಿ. ಕರ್ಕ: ನೀವು ಯಾವ ಕಾರ್ಯವನ್ನು ಕೈಗೊಳ್ಳುವು ದಾದರೂ ಚೆನ್ನಾಗಿ ಯೋಚಿಸಿ, ನಿಧಾನವಾಗಿ ಕಾರ್ಯಗತರಾಗಬೇಕೆಂಬುದನ್ನು ರೂಢಿಸಿಕೊಳ್ಳಿರಿ. ಆಧ್ಯಾತ್ಮಿಕ ಚಿಂತನೆಯತ್ತ ಮನಸ್ಸು ಹರಿಯುವುದು. ನೆಂಟರಿಷ್ಟರ ಆಗಮನದಿಂದ ಸಂತಸ. ಸಿಂಹ: ಉದ್ಯೋಗಿ ಮಹಿಳೆಯರಿಗೆ ಮುಂಭಡ್ತಿ ಯೋಗವು ಕಂಡುಬರಲಿದೆ. ಗೃಹ ನಿರ್ಮಾಣದಂತಹ ಕಾರ್ಯಕ್ಕೆ ಮನಸ್ಸು ಮಾಡುವಿರಿ. ಮನಸ್ತಾಪದಿಂದ ಸಮಸ್ಯೆ, ಅವಮಾನವು ತೋರಿಬಂದೀತು. ಅತೀ ಆತುರತೆ ಸಲ್ಲದು. ಕನ್ಯಾ: ಕಷ್ಟವನ್ನು ಧೈರ್ಯದಿಂದ ಎದುರಿಸುವ ಗುಣ ನಿಮ್ಮದಾಗಲಿದೆ. ಕಾರ್ಯಕ್ಷೇತ್ರದಲ್ಲಿ ಹಳೇ ಶತ್ರುವಿನ ಕಾಟ ಕಾಣಿಸಲಿದೆ. ಹಲವು ಬಗೆಯ ಖರ್ಚುವೆಚ್ಚಗಳು ಕೂಡಿಬಂದೀತು. ಪ್ರಗತಿಪಥದತ್ತ ನೀವು ಸಾಗುವಿರಿ. ತುಲಾ: ಮಕ್ಕಳ ವಿದ್ಯಾಭ್ಯಾಸದಲ್ಲಿ ಏಳಿಗೆ ಕಂಡುಬಂದು ಸಂತಸವಾಗಲಿದೆ. ಪತಿಯೊಂದಿಗೆ ಅನಾವಶ್ಯಕವಾಗಿ ಮನಸ್ತಾಪ ಮಾಡದಿರಿ. ಬಂಧುಮಿತ್ರರ ಒಡನಾಟ ಹಾಗೂ ಮಂಗಲ ಕಾರ್ಯದಲ್ಲಿ ಪಾಲ್ಗೊಳ್ಳುವ ಸುಯೋಗ. ವೃಶ್ಚಿಕ: ಮಾನಸಿಕವಾಗಿ ಚಂಚಲತೆ ಕಾಡಿದರೂ ನಿಮ್ಮ ದೃಢ ನಿರ್ಧಾರ ನಿಮ್ಮನ್ನು ಮುನ್ನಡೆಸಲಿದೆ. ಕಲಾವಿದರಿಗೆ ಅವಕಾಶಗಳು ಹುಡುಕಿಕೊಂಡು ಬರಲಿದೆ. ಆರೋಗ್ಯದಲ್ಲಿ ಏರುಪೇರಾಗದಂತೆ ಕಾಳಜಿ ವಹಿಸಿರಿ. ಶುಭವಿದೆ. ಧನು: ಯಾರೋ ಮಾಡಿದ ತಪ್ಪಿಗೆ ಹೊಣೆಯಾಗುವ ಸಾಧ್ಯತೆ ಕಂಡುಬರಲಿದೆ. ಸ್ಥಿರ ಉದ್ಯೋಗಿಗಳಿಗೆ ಪರಿಶ್ರಮದ ಅಗತ್ಯವಿದೆ. ಕಾರ್ಯಕ್ಷೇತ್ರದಲ್ಲಿ ಪ್ರಶಂಸೆ ಕೇಳಿಬರಲಿದೆ. ಸಂಗೀತ, ನಾಟ್ಯಕಲೆಗಳ ಕಲಾವಿದರಿಗೆ ಪ್ರಶಸ್ತಿ ಬರಲಿದೆ. ಮಕರ: ಬೇರೆಯವರಿಂದ ಏನನ್ನೂ ಅಲಿಸುವುದು ನಿಮಗಿಷ್ಟವಾದ ವಿಷಯ. ಆದರೆ ಅಲ್ಲಸಲ್ಲದ ಆರೋಪಗಳನ್ನು ಮೌನದಿಂದ ಆಲಿಸಬೇಡಿರಿ. ಇಲ್ಲದಿದ್ದಲ್ಲಿ ನಿಮ್ಮ ತಲೆ ಮೇಲೆ ಗೂಬೆ ಕೂರಿಸಿಯಾರು. ತಾಳ್ಮೆಗೆ ಮಿತಿ ಇರಲಿ. ಕುಂಭ: ಸ್ವತಂತ್ರ ಜೀವನದ ಆಪೇಕ್ಷೆಯಿಂದ, ಪರಿಶ್ರಮದಿಂದ ಎಲ್ಲವನ್ನೂ ಪಡೆಯುವ ಆಸಕ್ತಿ ನಿಮಗಿರಬಹುದು. ವೈಯಕ್ತಿಕ ಲಾಭವನ್ನು ಪರಿಗಣಿಸದಿರಿ. ಒಳ್ಳೆಯ ಗೌರವ, ಮಾನ್ಯತೆ ಹಾಗೂ ಪ್ರಶಂಸೆಯು ನಿಮ್ಮದಾಗಲಿದೆ. ಮೀನ: ರಾಜಕೀಯದವರಿಗೆ ರಾಜಕೀಯದಲ್ಲಿ ಸ್ಥಾನ ಬಲಪಡಿಸುವ ಅವಕಾಶ ಬಂದು ಮುನ್ನಡೆ ತೋರಿಬರಲಿದೆ. ವೃತ್ತಿಯಲ್ಲಿ ನಿಮ್ಮ ಹಿತಶತ್ರುಗಳು ನಿಮ್ಮನ್ನು ಹೆದರಿಸಿಯಾರು. ಒಳ್ಳೆಯವರೆಂದು ನಂಬಿಕೆ ನಿಮಗೆ ಬೇಡ.